  vk.com (Олег Бекмеметьв) Майя Бывальцева Ижарысь 53 номеро школа Удмуртиысь йӧскалык лыдӟетъюртэн ӵош нырысьсэ Россиын ляб адӟись пиналъёс понна биаологияя учебник кылдытӥзы. Со сярысь карлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. « Книгаосын бичетэ пособиен ужанъя ӵектонъёс, бадӟыматэм шрифтэн но Брайль шрифтэн учебник, аудиокнига но мычиськись (рельефной) суредъёсын ватсэтъёс пыро » Олег Бекмеметьев, Ижкарлэн тӧроез Пиналъёс асьсэ дасяськемзыя но быгатонлыксыя тупась амалэз уже кутозы. Одӥг урокын материалэз кылзыны, текстэз лыдӟыны но суредэз киосынызы «учкыны» луоз. Ляб адӟись но адӟисьтэм пиналъёслы книгаос дасян бордын Йӧскалык лыдӟетъюрт 10 арлэсь трос ужа ни. Удмуртиысь школаосын ӵош дышетскон пособиос, шаертонъя литература потто. Тодэ вайытом, Можга ёросысь Пычас черкогуртысь лыдӟетъюртын чиньыосын шӧдон книгаос лэсьтонъя «Я через книгу вижу мир» ӵектос улсын пиналъёс кык книга пӧрмытӥзы.  Тегъёс: Ижкар Дышетон учебникъёс ОлегБекмеметьев пиналъёс Удмуртия  